**Întrebări**

*Irina Cristina Țenu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când?

Unde?

Cum?

Cât?

Şi mai ales

De ce?

Sunt întrebări

La care niciodată

Viaţa nu a binevoit să îmi răspundă

Fiindcă ea timp deloc nu are

Cu mine să vorbească

Şi oare ce-ar putea să-mi spună?

Din ceea ce eu nu ştiu deja.

Un dar frumos eu am primit

Un dar ce n-are preţ

Un dar de care în fiecare clipă

Ar trebui nespus

Eu să mă bucur,

Dar eu nu, nu o fac

Aşa cum ea probabil şi-ar dori

Dar nici eu timp destul nu am

De viaţă să mă bucur

Căci, ca orişicare om

Pe mine tare mă frământă

Acele întrebări la care

Viaţa se încăpăţânează

Să nu-mi răspundă

Şi tot continuă să facă

Doar ceea ce ea vrea

Sau ceea ce chiar poate trebuie…

Dar totuşi oare când?

Cum?

Unde?

Cât?

De ce?